Doble utslagssteder på Jæren Golfklubb, Grødem.

Rapport fra arbeidsgruppe.

## Mandat

Det etableres en arbeidsgruppe som sørger for at det blir utarbeidet et budsjett for en eventuell etablering av de foreslåtte doble utslagsstedene. Budsjettet skal legges frem for styret i Jæren Golfklubb innen 01.12.21, slik at dette kan legges frem for årsmøtet i Jæren Golfklubb i 2022.

Videre skal arbeidsgruppen bidra til at det innen 01.09.2021 arrangeres en «forsøksturnering» med provisoriske, doble utslagssteder. Dette for å sjekke hvordan de fungerer med tanke på sikkerhet og logistikk/spillehastighet på banen.

## Arbeidsgruppe

Gruppen har bestått av Mona Ueland, Berit Pollestad Sele, Ronny Ponni Einarson, Sigmund Håland og Helge Håland.

## Prøveturnering

## Forsøkstturneringen med 18 forskjellige utslagssteder ble gjennomført 5. september 2021. Turneringen ble gjennomført etter shotgun-prinsippet. Det var 36 deltagere, hvilket innebærer at det var start på alle hull med fire personer i hver ball. Nye utslagssteder var i bruk på hullene 10 til 18 og hull 8.

På noen av hullene ble det spilt fra teebokser som ikke var plassert i tråd med forslaget til nye teebokser. Dette fordi det var praktisk umulig å opparbeide en midlertidig teeboks på planlagt plassering.

Dette gjelder følgende hull:

* Hull 15 ble spilt noe kortere enn foreslått, fra et lavere utslagssted, som lå nærmere greenen på hull 5 enn forslaget.
* Hull 18 ble spilt fra et utslagssted lengre fra bekken enn det som er planlagt.

### Tilbakemelding fra deltagere:

Vi har fått en negativ tilbakemelding på hele forslaget, men siden dette var fra en person som ikke deltok på turneringen, kommenteres denne ikke her.

#### Hull 8

* Hull 8 ble vanskelig, fairwayen for første slaget ble veldig smal, vannet kom og litt i spill, men hullet ble spennende.
* Trafikkproblemer, kommer i konflikt med utslag på hull 11 og 16, dersom hvite pinner fjernes (mellom 8 og 1) så er det vel noen som fristes til å gå mot greenen på hull1.

#### Hull 10:

* Var spennende å spille. Jeg mener at noen nådde greenen på hull 8, kan vel bli litt venting på dette hullet både med tanke på green 8 og de som er på fairway på hull 9 Men det er for så vidt ikke noe nytt, vi har det i dag og. Det som vel er nytt er at dersom spillere ikke kommer over bekken fra nytt utslag så kan det bli konflikt med de som skal spille seg inn på hull 9/18’’

#### Hull 11

* Utfordrende å spille, vannet og bunker kommer mer i spill. Trafikk og sikkerhet problemer pga. utslag på hull 8 og hull 16?

#### Hull 12

* Fungerte greit. Bunkeren på høyre side kom mer si spill for meg som spilte fra gult.

#### Hull 13

* Venstre bunker kom mer i spill, ellers så var det ikke noe stor forskjell. Litt venting i forbindelse med utslag på hull 15

#### Hull 14

* Hullet endret seg ikke mye med nytt utslags sted. Kan bli litt venting når de som er ferdig med hull 14 skal til utslag på hull 15.

#### Hull 15

* Utslaget fra back-tee hull 6 ser jeg at det kan oppstå store forsinkelser og logistikk utfordringer mot hull 4 og 5.
* Spennende med par 6 hull. Kryssing av fairway på hull 5/14 og fairway på hull 4/13 og utslag stedene på hull 4/13 kan og komme i konflikt.

#### Hull 16

* Dette hullet ble vanskelig, vannet med pumpehuset og haugen med pumpehuset kom mye i spill. Trafikkutfordringer med tanke på utslag på hull 8 og hull 11.

#### Hull 17

* Back-tee for Hull ser jeg og at det kan bli utfordringer mot både hull 9 og 8, kanskje større enn de er nå?
* Det største faren er kollisjon fra back-tee Hull 8 og mot utslaget for hull 2 og 7, her opplevde vi stor fare.
* Rundt hull 7 og 2 ble det vel mye kryssild, der må det nok planlegges betre.
* Har tenkt litt på plassen der 49 slår ut på hull 11 og noen skal slå ut på hull 7 og utslag 17 fra 56/58 der er det mye kryssing. Det samme oppe i forbindelsen med det nye par 6 hullet. Men det går gjerne å få det til med god merking. Tenkte bare å nevne desse to plassene. Syns det var veldig gildt å spille de nye hullene.
* Turnering av i og for seg fin den, men det ble litt vel «trangt i døra» rundt utslagene til hull 2, 7 og 8 til tider når alle møttes samtidig. Da var det spillere over alt og veldig dårlig oversikt og sikkerhet.
* 17 ble spennende, det vil bli flere som har mulighet til komme på green på 2 slag.

#### Hull 18

* Back-tee for Hull ser jeg og at det kan bli utfordringer mot både hull 9 og 8, kanskje større enn de er nå?
* Med denne plasseringen vil det bli flere som har mulighet til å komme seg til brua og dermed inn på greenen på 2 slag, noen som slår langt kan gå for greenen på 1 slag.

#### Generelt

* Eller så synses jeg det var en fin turnering, men ser ikke den store gevinsten for klubben ved å gjøre disse endringene permanente og føler vi ikke fikk prøvd det ut skikkelig da det var for lite folk og når vi slo ut på back-tee hull 6 var det ikke folk verken på hull 4 eller 5.
* Angående nye utslag var nytt utslag på hull 1 og 6 det som eg lika best.
* Kanskje best om noen hull ikke får nye utslag, men bruker samme utslag inntil man finner betre løsninger.
* Det var spennende og gildt å spille turneringen med forskjellige utslags steder, noen av disse er problemfrie, mens noen tror jeg kan skape trafikkproblemer og sikkerhetsproblem. Da tenker jeg rundt 8, 11 og 16 og rundt 13, 14 og 15.

## Kommentarer fra gruppen til tilbakemeldingene.

#### Generelt:

Å lage ni nye utslagssteder på Grødem, innebærer en del utfordringer, fordi det er litt trangt enkelte steder. Når man skal vurdere forslaget, bør man ta det i betraktning.

Fordelene med forslaget, er etter vårt syn:

1. Mer variasjon
2. Vi får bort de hvite pinnene på hull 8
3. Det blir større lengdeforskjeller mellom de ulike utslagsstedene, hvilket innebærer at vanskelighetsgraden er bedre tilpasset for dem som spiller fra de «gule» og «røde» utslagsstedene.
4. I dag må alle vente med å slå ut på hull 1, hvis det er spillere på green 8. Med det nye forslaget vil minst 90 prosent av spillerne på hull 10, kunne slå ut, selv om det er spillere på green 8. Årsaken er at greenen på 8 ligger lenger fra utslagsstedene på hull 10 enn på hull 1.

For dem som hater å vente på en golfbane, skal man være klar over at ventetiden er vesentlig kortere når man venter på at en gruppe skal slå ut, enn tiden det tar å gjøre seg ferdig på eller rundt greenen.

**Siden mange av dem som spiller på Grødem, spiller nihullsrunder, bør klubben fastsette hver uke hvilken nihulls-sløyfe som gjelder, banen spilles 1 – 18 eller 10 til 9.**

Hvis alle spiller dagens nihulls-sløyfe (med nytt hull 8), vil spilletempoet være som i dag, med to mulige unntak: De som spiller hull 7, bør vente med å gå til greenen til spillerne på hull 8 har slått ut. Hvis vårt forslag om å fjerne de hvite pinnene på hull 8 blir gjennomført, bør de som slår veldig langt, vente med å slå ut på hull 8, hvis det er spillere på green 1.

Hvis alle spiller de ni nye hullene (hull 10-18), blir spilletempoet også mer eller mindre som i dag, med mulig unntak for hull 15, se forslag nedenfor.

**Siden noen golfere spiller 18 hull, vil det oppstå trafikale problemer enkelte steder. De diskuteres nedenfor.**

#### Utslaget på hull 11:

Som utslagssted på hull 11, anvendes dagens utslag på hull 8. Disse utslagene er i skuddlinjen fra de nye utslagsstedene på hull 8. Hvis det er spillere på utslaget på hull 8, venter spillerne på hull 11 ved dagens utslag på hull 2. Der bør derfor lages en sti fra dagens hull 2 til de nye utslagsstedene på hull 11.

#### Utslaget på hull 15:

Utslaget på hull 15 bør skje fra et opphøyd utslagssted, siden det gir vesentlig bedre oversikt over hullet. Fra hvit og gul tee, vil utslaget krysse hullene 4/13 og 5/14. Er spillerne på 4/13 og 5/14 på sine utslagssteder eller på greenen, er det ingen problemer. Er de på vei mot greenen, bør de vente med å gå til spillerne på utslaget på hull 15 har slått ut. På samme måte bør spillerne på hull 15 vente med å krysse fairway på hull 4/13 og 5/14 når det er spillere på disse hullene som slår ut.

Forsinkelsene dette skaper, vil være små, men det krever en viss hjerneaktivitet fra dem som spiller golf på Grødem.

#### Utslaget på hull 16:

Utslagene på hull 16 er dagens utslag på hull 8. De som skal slå ut på hull 16, bør vente med å gå til utslaget hvis det er spillerne som skal slå ut på hull 8.

#### Utslaget på hull 17:

Utslagene på hull 17 er samme utslagssted som dagens 7. For bedre flyt bør det lages en sti fra utsalgsted gjennom vannhinder til fairway for hullet.

#### Utslaget på hull 18:

Som når man spiller dagens hull 9, bør spillerne på hull 8/17 vente med å gå til greenen til spillerne på hull 18 har slått ut.

## Sikkerhet:

Vi ser ikke at de nye hullene påvirker sikkerheten i noe særlig grad. I dag bør de som står på utslaget på hull 4 følge med når long-hittere skal inn på ett slag til greenen på hull 5. Det samme vil gjelde når spillere på hull 15 slår ut.

## Endringer i forhold til opprinnelig forsalg:

Vi har to punkter som ikke er med i opprinnelig forslag.

1. Utviding av fairway for hull 10 og for hull 15. På hull 1/10 må et område over bekken klippes til fairwayhøyde. Det samme på hull 15, hvor et område mellom hull 4 og ned til vinterutslag på hull 6. Denne utvidelsen medfører et større område å klippe og vedlikeholde som fairway en dagens fairwayer.
2. Hull 8 er litt smalt i begynnelsen, og man bør vurdere å utvide semirøff før fairway i bredden ved å ta litt av straffeområde (vannhinder) til venstre eller høyre, eventuelt begge sider.

## Budsjett

Det er innhentet pris fra Grunnserivce AS. Pristilbudet er vedlagt.

Pris fra grunneservise er kr 490 000. De har også gitt to opsjoner, drens på tee-bokser kr 49 000 og legging av ferdiggress kr 53 000 (71 – 18).

Alle beløp er eks mva.

I tillegg til må det lages skilter (13 stk) og klosser til utslagsstedene, anslagsvis 30 stykker. Pris på dette er ikke innhentet.